ارزګان ‏نن سه شنبه د رمضان د میاشتې پر ۲۳مه د افغانی سرې میاشتې له لوری د ارزګان ولایت مرکز ترینکوټ کې د سیدالخان ښوونځی ۱،۲۵۰ تنه زده کوونکو ته نشراتی غونډه ترسره شوه. غونډه کې زده کوونکو ته د سرې میاشتې پېژندنه، تاریخچه، فعالیتونه، نښان، اصول او بشرپاله خدمتونه په مفصل ډول شرحه شول. خوست ‏نن سه شنبه د رمضان د میاشتې پر ۲۳مه د افغانی سرې میاشتې له لوری په خوست ولایت کې له ۹۷ تثبیت شویو سوالګرو کورنیو سره په ټولیزه توګه ۴۸۵،۰۰۰ افغانۍ نغدی مرسته ترسره شوه، چې هرې کورنۍ ته ۵،۰۰۰ افغانۍ ورکړل شوې. ‏امروز سه شنبه ۲۳ماه مبارک رمضان، از سوی هلال احمر افغانی درمجموع مبلغ ۴۸۵،۰۰۰ هزار افغانی کمک نقدی همرای ۹۷ خانواده متگدی تثبیت شده در ولایت خوست صورت گرفت؛ که به هر خانواده مبلغ ۵۰۰۰ افغانی مساعدت شد. فراه ‏د افغانی سرې میاشتې له لوری نن سه شنبه د رمضان د میاشتې پر ۲۳مه په فراه ولایت کې د ښوونیز مرکز د کمپیوټر او انګلیسی برخو ۳۳ تنه زده کوونکو ته د فراغت په مناسبت غونډه ترسره شوه. غونډه فارغو شویو زده کوونکو ته د ستاینلیکونو په ورکړې سره پای ته ورسېده. مرکزی ریاست د افغانی سرې میاشتې له لوری د قطر د سرې میاشتې په مالی همکارۍ کورنیو روغتونونو ته د ١٦٩ تنه د سوری زړه په رنځ د اخته ماشومانو د ورپېژندلو د لړۍ پیلېدو په موخه غونډه ترسره شوه. د غونډې په پیل کې د افغانی سرې میاشتې مرستیال ښاغلی الحاج مـ.ـ.ـلا نورالـ.ـ.ـدین تـ.ـ.ـرابی د سوری زړه پر رنځ د اخته ماشومانو د درملنې په برخه کې د قطر د سرې میاشتې په دوامدار ملاتړ او مالی همکارۍ خوښی څرګنده کړه او په افغانستان کې د قطر د سرې میاشتې له استازی ښاغلی احمد العثمانی یې مننه وکړه چې د نننی پروګرام په ترڅ کې یې افغانی سرې میاشتې ته د ۴۱۶۷۲۰ ډالرو په ورکړې سره د ١٦٩ د سوری زړه پر رنځ د اخته ماشومانو د درملنې زمینه برابره کړه. یاده دې وی چې د ١٦٩ تنه ناروغانو له جملې نن سه شنبه د رمضان د میاشتې پر ٢٣مه، ٢٦ تنه د سوری زړه ناروغان کورنیو روغتونونو ته ور وپېژندل شول. د یادونې وړ ده چې له دې وړاندې هم د قطر سرې میاشتې د ۳ پروژو په ترڅ کې د ۱۴۶ تنو د سوری زړه په رنځ د اخته ماشومانو د درملنې مالی لګښت ورکړی وه.